Public procurement notice: Additional Information
Published: 2018-03-30
Buyer: Štátny geologický ústav Dionýza Štúra
Country: SK
Contract type: Supplies
Procedure: Open procedure
CPV classification: 30200000 | 30213100 | 30214000 | 30216110 | 30231000
Submission deadline: 2018-04-19
Award criteria: Lowest price

Technical requirements: Predmetom zákazky je dodávka počítačového vybavenia, IT príslušenstva (hardvér a softvér) v rámci pripravovaných projektov:
— Identifikácia, registrácia a inžinierskogeologické mapovanie svahových deformácií (Projekt 1, resp. P1),
— Zabezpečenie monitorovania environmentálnych záťaží Slovenska - 1.časť, ITMS kód projektu: 310011B426 (Projekt 5, resp. P5),
— Monitorovanie chemického stavu a hodnotenie kvality podzemných vôd Slovenskej republiky, ITMS kód projektu: 310011A874 (Projekt 6, resp. P6),
ktoré sa implementujú na Štátnom geologickom ústave Dionýza Štúra na základe zmlúv o poskytnutí nenávratného finančného príspevku uzatvorených medzi Ministerstvom životného prostredia SR a Štátnym geologickým ústavom Dionýza Štúra z Operačného programu Kvalita životného prostredia, a pre vlastné potreby verejného obstarávateľa.
Predmet zákazky pozostáva z dodania počítačového vybavenia, IT príslušenstva (hardvér a softvér) pre potreby predmetných projektov a pre vlastné potreby verejného obstarávateľa podľa špecifikácie verejného obstarávateľa a v požadovanom množstve pre jednotlivé časti predmetu zákazky. Počítačové vybavenie, IT príslušenstvo (hardvér a softvér) bude dodávané do priestorov Štátneho geologického ústavu v Bratislave a v Spišskej Novej Vsi podľa požiadaviek uvedených v súťažných podkladoch (najmä v Časti B.1 Opis predmetu zákazky, v Časti B. 2 Spôsob určenia ceny, ako aj v Časti B.3 Obchodné podmienky dodania predmetu zákazky).
Bližšia špecifikácia predmetu zákazky sa nachádza v časti B.1 Opis predmetu zákazky súťažných podkladov, vrátane požadovaných množstiev jednotlivých položiek, ktoré tvoria predmet jednotlivých častí zákazky.
2.1 Uchádzač musí spĺňať podmienky účasti uvedené v § 33 zákona o verejnom obstarávaní. Ich splnenie preukáže podľa § 33 ods. 1 písm. a) zákona o verejnom obstarávaní predložením dokladov, preukazujúcich splnenie podmienok účasti alebo podľa § 39 (Jednotný európsky dokument) zákona o verejnom obstarávaní. Doklady musia byť predložené ako originály alebo ich úradne overené kópie.
2.1.1 Verejný obstarávateľ požaduje predloženie vyjadrenia banky alebo pobočky zahraničnej banky (ďalej len banka), v ktorej má uchádzač vedený účet, o solventnosti a schopnosti uchádzača plniť finančné záväzky, ktoré nesmie byť staršie ako 3 mesiace od vyhlásenia verejného obstarávania. V prípade, že uchádzač má vedené účty vo viacerých bankách, predloží vyjadrenie od každej z nich. Za vyhlásenie súťaže sa považuje zverejnenie oznámenia o vyhlásení verejného obstarávania v Úradnom vestníku Európskej únie alebo vo Vestníku verejného obstarávania (ďalej len "oznámenie"), podľa toho, ktorá skutočnosť nastane skôr.
2.1.2 K vyjadreniu banky/bánk uchádzač zároveň predloží čestné vyhlásenie podpísané štatutárnym orgánom uchádzača resp. osobou oprávnenou konať v mene uchádzača, že nemá vedené účty v inej/ých banke/ách ako tej/tých, od ktorej/ktorých predložil vyššie uvedené vyjadrenie.
Odôvodnenie primeranosti použitia určenej podmienky účasti podľa § 33 ods. 1 písm. a) zákona o verejnom obstarávaní vo vzťahu k predmetu zákazky a potrebu jej zahrnutia medzi podmienky účasti podľa § 38 ods. 5 zákona o verejnom obstarávaní: V tejto požiadavke verejného obstarávateľa nie je požadovaný žiaden číselný údaj a teda požiadavka je primeraná a jej potreba vyplynula z dôvodu overenia a preukázania finančnej spoľahlivosti uchádzača, t.j. že uchádzač je aj po finančnej stránke spoľahlivým partnerom. Verejný obstarávateľ neposkytuje finančné preddavky ani zálohy. Vzhľadom na predpokladanú hodnotu zákazky, spôsob úhrad faktúr a stanovenú lehotu splatnosti faktúr je potrebné, aby uchádzač preukázal svoju schopnosť bezproblémovo plniť predmet zákazky.
3.1 Uchádzač musí spĺňať podmienky účasti uvedené v § 34 zákona o verejnom obstarávaní. Ich splnenie preukáže podľa § 34 ods. 1 písm. a) zákona o verejnom obstarávaní predložením dokladov, preukazujúcich splnenie podmienok účasti alebo podľa § 39 (Jednotný európsky dokument) zákona o verejnom obstarávaní. Doklady musia byť predložené ako originály alebo ich úradne overené kópie, okrem referencií vystavených v súlade s § 12 ods. 2 zákona o verejnom obstarávaní.
3.1.1 Zoznam dodávok tovaru rovnakého alebo podobného charakteru ako je predmet zákazky uskutočnených za predchádzajúce 3 roky od vyhlásenia verejného obstarávania s uvedením cien, lehôt dodania a odberateľov podpísaný štatutárnym orgánom uchádzača resp. osobou oprávnenou konať v mene uchádzača. Dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní. Za vyhlásenie súťaže sa považuje zverejnenie oznámenia o vyhlásení verejného obstarávania v Úradnom vestníku Európskej únie alebo vo Vestníku verejného obstarávania (ďalej len "oznámenie"), podľa toho, ktorá skutočnosť nastane skôr.
V súlade s § 187 ods. 6 zákona o verejnom obstarávaní, ak bola referencia vyhotovená do 1.3.2014, splnenie podmienky účasti podľa § 34 ods.1 písm. a) zákona o verejnom obstarávaní, ak odberateľom bol verejný obstarávateľ alebo obstarávateľ, je možné preukázať dôkazom o plnení potvrdeným verejným obstarávateľom alebo obstarávateľom.
Uchádzačom predkladané doklady musia byť v rovnakej, alebo ekvivalentnej forme podľa uvedenej požiadavky verejného obstarávateľa, pričom z týchto dokladov preukazujúcich spôsobilosť podľa § 34 zákona o verejnom obstarávaní musí byť zrejmé splnenie vyššie identifikovanej podmienky účasti požadovanej verejným obstarávateľom a rovnako musí byť zrejmé, že preukazovanie sa týka osoby uchádzača.